Sirmiliko nacionalinis parkas
Sirmiliko nacionalinis parkas (angl. Sirmilik National Park; pranc. Parc national Sirmilik) – Kanadoje, Nunavute, esantis nacionalinis parkas. Įsteigtas 2001 m. Saugoma Byloto sala, Bafino salos pusiasalio teritorija. Vietovėje per daugelį amžių būta eskimų ir inuitų protėvių. Dabar negyvenama, tačiau iš šalimais esančio miestelio apsilanko inuitai, kurie šioje vietovėje žvejoja ir medžioja. Parke sutinkami karibu, poliarinės lapės, arktiniai kiškiai, baltosios meškos, banginiai, ruoniai, vėpliai, narvalai, snieginės žąsys.